Pa oan krennard e tremenen ar vakañsoù hañv e Douarnenez. Gozik pep wech e chomen eno betek ar reverzhi.  Plijus e kaven ar mare-se, daoust dan amzer chleb a veze o ren ar peurliesañ. Klouar an aer hag ar mor koulskoude. Kalzik a dud war ar chaoser hir-hir anezhañ. Lod anezho o pesketa. En devezhioù-se e vezen o chedal e teufe ar morchoched gwenn war wel (où le béluga est ?). Ken kaer o lamm a vandennajoù dreist ar gwagennoù  Un nebeud bloavezhioù zo e oan aet en-dro eno dober ur pirichinaj war lechioù ma oad-krenn. Tremen a ris e-biou la Plage des Dames. Moused zo a oa o splujañ diwar chaoser  berr a-dal da Enez Dristan, evel ma raen-me. Re all a oa o splujañ diwar ar voger a zo dindan an ostaleri a sko war an draezhenn. Hardizh an tamm anezho rak uhel eo ar voger-se. Ur paotrig a oa ha ne grede ket ober. Kalonekaet e oa gant e vignoned en un doare dousig. Me ne greden ket kennebeut ! Na gwechal ... nag en deiz-se ...  Mont a ris betek ar chochu ma voe mignoned din o chom en e gichen. Gwelet a ris ur paotr, senior anezhañ, o tont e-maez eus e garr :  - Ha chwi a oar petra eo deuet an  dud a oa o chom en ti-se da vezañ ? emezon  - Non ket achann, emezañ. Eus Treboul on. Ni, Trebouliz, ne zeuomp morse amañ.  Ha Treboul charter eus Douarnenez bras dispartiet eus kreiskêr gant ster Porz Rhu hepken !  - Ha chwi amañ koulskoude ! emezon-me.  - Ya, dober ur weladenn dam choar on deuet. .... Ha petra a fell deoch ?... Dont a ra pep tra da vezañ kel liesvroadek (cosmopolite) bremañ siwazh !  Er bloaz-mañ, en ur visitañ stalioù an embannerien e gouel  ar Veajourien Souezhus e Sant Malo e ehanis dirak hini mirdi Kompagnunezh Bro-India. Eus an Oriant on. Setu-me o sevel ma fri.  - Pa viot en Oriant, deuit ta da welet achanomp e Porz-Loeiz ! eme tud ar stal, startijenn enno, hag int war o leve eveldon.  Dek munut hepken e pad an treizh adalek an Oriant !  Dek munut ! Keit ha ma pad mont eus Treboul da Zouarnenez emichañs.